Kašeľ a chrapot
Dobrý deň chcela by som sa opýtať aké lieky by ste mi odporučili ak začínam chrapčať, nekašlem veľa ale vykašliavam hlavne ráno žltý hlien a potom ma boli v krku , hrdlo ma neboli ďakujem
Dobrý deň.
Ďakujeme za Vašu otázku.
Riedenie hlienov možno podporiť dostatočným zvlhčovaním vzduchu alebo inhaláciou Vincentky, prípadne Yabra. Pri zahlienení je nevyhnutné dbať na dostatočný pitný režim.
Vhodnou voľbou je užívanie lieku
Acetylcystein
. Účinná látka acetylcysteín znižuje viskozitu hlienu a uľahčuje jeho vykašliavanie. Je vhodný pre dospelých a dospievajúcich od 14 rokov. Dávkovanie je 1x denne 1 tablety po jedle v doobedných hodinách, ktorá sa rozpustí v dostatočnom množstve vody.
Na zmiernenie podráždeného hrdla je možné použiť pastilky s obsahom
islandského lišajníka
. Prípravok sa používa na ochranu a zvlhčenie sliznice ústnej dutiny a hrdla. Zmierňuje príznaky kašľa, chrapotu, ako aj pocitu sucha, pálenia a bolesti v krku.
V prípade, že sa do 7 dní nebudete cítiť lepšie, prípadne sa Váš stav zhorší, bude potrebné opäť navštíviť lekára.
Prajem skorú úľavu od ťažkostí.
S pozdravom
Mgr. Barbora Bičanovská